ddrg/super_eurlex huggingface dataset:
Meddelelser til generalsekretæren om at forelægge spørgsmål for Rådet eller til fornyet behandling i Udvalget i henhold til konventionens artikel 8, stk. 2, samt Rådets afgørelse nr. 298 må ikke indgives før dagen efter afslutningen af Udvalgets møderække, men skal indgives inden udgangen af den anden måned efter den måned, i hvilken møderækken blev afsluttet. En meddelelse anses for at være indgivet inden fristens udløb, hvis den er generalsekretæren i hænde inden kl. 24.00 (lokal tid i Bruxelles) på fristens sidste dag.

I henhold til Rådets afgørelse nr. 298 kan generalsekretæren efter anmodning fra en kontraherende part sende spørgsmål, der er omhandlet i konventionens artikel 8, stk. 2, direkte tilbage til fornyet behandling i Udvalget, forudsat at anmodningen fremsættes inden for den frist, der er fastsat i det foregående afsnit. Generalsekretæren sætter derefter spørgsmålet på dagsordenen for den følgende møderække i Udvalget med henblik på fornyet behandling.

Hvis der modtages anmodninger vedrørende samme spørgsmål fra forskellige kontraherende parter med henblik på forelæggelse for både Rådet og Udvalget, eller hvis en kontraherende part ikke præciserer, om spørgsmålet bør forelægges for Rådet eller direkte for Udvalget, forelægges spørgsmålet for Rådet. Generalsekretæren underretter alle kontraherende parter om modtagelsen af en anmodning om forelæggelse af et spørgsmål for Rådet eller Udvalget.

En kontraherende part, der fremsætter en anmodning om forelæggelse af et spørgsmål for Rådet eller Udvalget, kan til enhver tid trække sin anmodning tilbage, inden spørgsmålet behandles af Rådet eller tages op til fornyet behandling i Udvalget. Udvalget vil imidlertid behandle et spørgsmål, hvis det er blevet forelagt af Rådet. Hvis en kontraherende part trækker en anmodning tilbage, anses Udvalgets oprindelige afgørelse for at være godkendt, medmindre en anmodning fra en anden kontraherende part, der vedrører det samme spørgsmål, er under behandling. Generalsekretæren underretter de kontraherende parter om enhver tilbagetrækning.

Når spørgsmål i henhold til konventionens artikel 8, stk. 3, samt Rådets afgørelse nr. 298 helt eller delvis forelægges Udvalget til fornyet behandling, indgiver den kontraherende part, der har anmodet om, at spørgsmålet tages op til fornyet behandling, senest 60 dage før datoen for indledningen af Udvalgets næste møderække et notat til generalsekretæren med en begrundelse for anmodningen om fornyet behandling sammen med sine forslag til afklaring af spørgsmålet. Generalsekretæren rundsender dette notat til de øvrige kontraherende parter.
(2)

Den 3. juni 2022 vedtog Rådet afgørelse (FUSP) 2022/884 (2), som ændrede afgørelse 2014/512/FUSP og indførte yderligere restriktive foranstaltninger for at suspendere udsendelsesaktiviteter i Unionen eller rettet mod Unionen fra visse medieforetagender, der er omhandlet i nr. 4) i bilaget til afgørelse (FUSP) 2022/884. I henhold til artikel 1, nr. 14), i afgørelse (FUSP) 2022/884 finder sådanne foranstaltninger for så vidt angår et eller flere af disse medieforetagender anvendelse, under forudsætning af at Rådet træffer en yderligere afgørelse herom.
(2)

I medfør af AVS-EU-partnerskabsaftalens artikel 95, stk. 4, første afsnit, blev der indledt forhandlinger om en ny AVS-EU-partnerskabsaftale (»den nye aftale«) i september 2018. Den nye aftale vil ikke være klar til at blive anvendt fra den 30. juni 2022, datoen, hvor den nuværende retlige ramme udløber. Det er derfor nødvendigt at ændre afgørelsen om overgangsforanstaltninger for yderligere at forlænge anvendelsen af bestemmelserne i AVS-EU-partnerskabsaftalen.
(2)

Afviklingsinstansen præciserer i afviklingsordningen, at samtlige betingelser for afvikling, der er fastsat i artikel 18, stk. 1, første afsnit, i forordning (EU) nr. 806/2014 er opfyldt med hensyn til Sberbank d.d., og vurderer, at en afviklingsforanstaltning er nødvendig i almenhedens interesse.
(2)

Afviklingsinstansen præciserer i afviklingsordningen, at samtlige betingelser for afvikling, der er fastsat i artikel 18, stk. 1, første afsnit, i forordning (EU) nr. 806/2014 er opfyldt med hensyn til Sberbank banka d.d., og vurderer, at en afviklingsforanstaltning er nødvendig i almenhedens interesse.
(3)

For yderligere at styrke det solide og mangesidede forhold mellem de to partnere er der fastlagt prioriteter for partnerskabet med henblik på at støtte gennemførelsen af aftalen og at etablere retningslinjer og et grundlag for partnerskabet mellem EU og Egypten i perioden 2021-2027 (»prioriteterne for partnerskabet mellem EU og Egypten 2021-2027«).
(3)

I henhold til artikel 20, § 1, litra b), i COTIF og i overensstemmelse med artikel 6 i tillæg F til COTIF i de fælles regler for godkendelse af tekniske standarder og vedtagelse af fælles tekniske forskrifter til brug for jernbanemateriel, der skal anvendes i international trafik har Det Tekniske Ekspertudvalg kompetence til at vedtage eller ændre bl.a. de fælles tekniske forskrifter (»UTP«) vedrørende trafiktelematik for godstrafikken (»UTP TAF«).
(5)

Den liste, som Kommissionen har forelagt, er blevet gennemgået med henblik på at udpege fire bestyrelsesmedlemmer, som repræsenterer civilsamfundet, på grundlag af dokumentation fra Kommissionen og i lyset af Europa-Parlamentets holdning. Udpegelsen af disse medlemmer ved denne afgørelse sikrer endvidere, at bestyrelsen råder over det maksimale faglige niveau, en bred vifte af relevant ekspertise og den størst mulige geografiske spredning inden for Unionen samt relevant ekspertise med hensyn til ledelse og erfaring inden for human- og veterinærmedicinske lægemidler —
(6)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Nataliya APOSTOLOVA som missionschef for EUPOL COPPS fra den 1. juli 2022 til den 30. juni 2023 —
(6)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Mihai-Florin BULGARIU som missionschef for EU BAM Rafah indtil den 30. juni 2023 —
(5)

Unionen bør ikke støtte Den Russiske Føderations forslag om at ændre konventionens artikel 6, stk. 2. Dette ville kræve en langvarig og tung proces til forhandling og der ville gå lang tid før en sådan ændring ville træde i kraft. Det synes uforholdsmæssigt at iværksætte en sådan proces for en ændring, eftersom forslagets mål ville kunne nås på anden måde. Unionen bør hellere være åben over for og fremsætte eller handle på initiativer, der tilsigter at forbedre den måde, hvorpå proceduren med »forudgående informeret samtykke«, der er fastsat i konventionens artikel 6, fungerer, på betingelse af at sådanne initiativer har et bredere anvendelsesområde end det forslag, der blev fremlagt af Den Russiske Føderation på det 15. møde i partskonferencen, er i overensstemmelse med Unionens politikker og mål og ikke kræver en ændring af konventionen —
(5)

For at sikre, at importpartnerne nyder godt af den beskyttelse, konventionen giver, og da alle relevante kriterier i henhold til konventionen er opfyldt, er det nødvendigt og passende at støtte henstillingen fra Kemikalieundersøgelseskomitéen under konventionen, for så vidt angår optagelsen i konventionens bilag III af acetochlor, carbosulfan, chrysotilasbest, decabromdiphenylether, fenthion, visse flydende formuleringer indeholdende paraquatdichlorid og perfluoroctansyre (PFOA), salte heraf og PFOA-beslægtede forbindelser. Anvendelsen af disse kemikalier er allerede forbudt eller underkastet strenge restriktioner i Unionen i medfør af forordning (EU) nr. 649/2012, og de fleste af dem er underlagt eksportkrav, der går videre end det, der kræves i konventionen.
(4)

Ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (2) tildeles InvestEU-programmet, der er oprettet ved forordning (EU) 2021/523, supplerende eksterne formålsbestemte indtægter. Det bør derfor i protokol 32 om finansielle bestemmelser for gennemførelsen af EØS-aftalens artikel 82 præciseres, at grundlaget for beregningen af EFTA-staternes finansielle bidrag til InvestEU-programmet bør forhøjes med et bevillingsbeløb, der svarer til de eksterne formålsbestemte indtægter, som er omhandlet i artikel 3, stk. 1, i Rådets forordning (EU) 2020/2094, for så vidt angår deres deltagelse i disse programmer.
(9)

Den 24.-25. november 2021 gennemgik Det Forenede Kongerige en evaluering med hensyn til søgning i og sammenligning af DNA-profiler og fingeraftryksoplysninger. I evalueringsrapporten vedrørende DNA-profiler blev det konkluderet, at på grundlag af resultatet af forhåndsevalueringen, kan gennemførelsen af den automatiske sammenligning af DNA-profiler og den dermed forbundne informationsstrøm anses for at være afsluttet med succes i Det Forenede Kongerige på både retligt og teknisk niveau. I evalueringsrapporten vedrørende fingeraftryksoplysninger blev det konkluderet, at på grundlag af resultatet af forhåndsevalueringen kan gennemførelsen af den automatiske anvendelse af fingeraftryksoplysninger og den dermed forbundne informationsstrøm af fingeraftryksoplysninger anses for at være afsluttet med succes i Det Forenede Kongerige på både retligt og teknisk niveau.
(15)

I henhold til artikel 19, stk. 5, første afsnit, i forordning (EU) nr. 528/2012 kan et biocidholdigt produkt godkendes, selv om betingelserne i artikel 19, stk. 1, litra b), nr. iii), ikke er helt opfyldt, såfremt ikke-godkendelse af det biocidholdige produkt kan have uforholdsmæssige negative samfundsmæssige konsekvenser i forhold til risikoen for menneskers sundhed, dyrs sundhed eller miljøet som følge af anvendelse af det biocidholdige produkt på de betingelser, der er fastsat i godkendelsen. Det fastsættes endvidere i artikel 19, stk. 5, andet afsnit, at anvendelsen af et biocidholdigt produkt, der er godkendt i henhold til denne bestemmelse, skal gøres til genstand for passende risikobegrænsende foranstaltninger for at sikre, at eksponeringen af mennesker og miljøet for det pågældende produkt begrænses mest muligt. Anvendelsen af et biocidholdigt produkt godkendt i henhold til dette stykke skal begrænses til de medlemsstater, hvor betingelsen i første afsnit er opfyldt.
(4)

I medfør af artikel 19, stk. 2, i direktiv 2003/96/EF, skal hver tilladelse, der gives i henhold til artikel 19, stk. 1, i nævnte direktiv være strengt tidsbegrænset. For at sikre, at tilladelsesperioden er tilstrækkelig lang til ikke at afskrække de relevante erhvervsdrivende fra at foretage de nødvendige investeringer, bør tilladelsen gives fra den 1. januar 2022 til den 31. december 2027. For ikke at underminere den fremtidige udvikling af de eksisterende retlige rammer bør det dog fastslås, at denne tilladelse, hvis Rådet med henvisning til artikel 113 eller andre relevante bestemmelser i traktaten om Den Europæiske Unions funktionsmåde indfører et ændret generelt system for beskatning af energiprodukter og elektricitet, som tilladelsen ikke ville være tilpasset til, bør ophøre med at finde anvendelse fra den dato, hvor nævnte ændrede generelle system finder anvendelse.
(5)

Polen finder, at den særlige foranstaltning vil gøre det muligt at forenkle overholdelsen af forpligtelser for afgiftspligtige personer, f.eks. automatisk udfyldning af momsangivelser og momsoversigter eller hurtigere momsrefusioner. Den særlige foranstaltning vil medføre fordele for afgiftspligtige personer, f.eks. en tjeneste til lagring og arkivering af fakturaer, som leveres af administrationen, og automatisering af bogføringen. Ifølge Polen forventes de omkostninger, som afgiftspligtige personer vil skulle afholde for at tilpasse deres systemer tilden særlige foranstaltning, ikke at være betydelige, navnlig set i lyset af de fordele, de vil nyde godt af ved den særlige foranstaltning. Polen har indført frivillig elektronisk fakturering for at bidrage til disse tilpasninger inden indførelsen af den særlige foranstaltning. Derudover vil der blive stillet gratis værktøjer til rådighed for at opfylde den særlige foranstaltning, og der vil blive gennemført en omfattende oplysningskampagne med henblik på at gøre skatteyderne bekendt med de nye momsregler om den særlige foranstaltning.
(12)

Efter Frankrigs og Sveriges forelæggelse af indsigelser i henhold til artikel 36, stk. 1, i forordning (EU) nr. 528/2012 anmodede det finske sikkerheds- og kemikalieagentur (Tukes) i maj 2021 om en udtalelse fra den finske fødevaremyndighed og den finske veterinærforening om virkningerne af alphachloraloseprodukter på selskabsdyr og behovet for at begrænse anvendelsen af alphachloraloseprodukter. I denne udtalelse, som Finland delte med Kommissionen, blev det anført, at biocidholdige produkter, der indeholder alphachloralose, forårsager betydelig skade og lidelse for både selskabsdyr og vilde dyr, at antallet af dyreforgiftninger, der er indberettet til Tukes og den finske fødevaremyndighed, er betydeligt, og at undtagelser fra godkendelserne, der blev foretaget i henhold til artikel 37, stk. 1, litra a) og c), i forordning (EU) nr. 528/2012 i 2019, og som bestod i at begrænse markedsføringen og anvendelsen af de biocidholdige produkter for ikke-fagfolk udelukkende til forudfyldte kasser med lokkemad, hvilket Finland allerede havde indført, ikke i tilstrækkelig grad havde reduceret antallet af tilfælde. Den finske fødevaremyndighed anbefalede derfor, at anvendelsen og tilgængeligheden af produkter, der indeholder alphachloralose, begrænses til uddannede fagfolk. Den 8. december 2021 ændrede Finland godkendelserne af rodenticider, der indeholder alphachloralose, for at begrænse anvendelsen af produkterne til erhvervsmæssig anvendelse, jf. artikel 48, stk. 1, i forordning (EU) nr. 528/2012.
(5)

For at beskytte menneskers sundhed og miljøet mod yderligere udslip af perfluorhexansulfonsyre (PFHxS), salte heraf og PFHxS-beslægtede forbindelser er det nødvendigt at mindske eller forhindre fremstillingen og anvendelsen af disse kemikalier på globalt plan og at støtte deres optagelse i de relevante bilag til konventionen
(1)

I henhold til artikel 10 i forordning (EU) nr. 1308/2013 finder EU-handelsklasseskemaerne for svinekroppe anvendelse i overensstemmelse med punkt B i bilag IV til nævnte forordning. I afsnit B.IV, punkt 1, i bilag IV til nævnte forordning er det fastsat, at med henblik på klassificeringen af svinekroppe skal indholdet af magert kød bestemmes ved hjælp af klassificeringsmetoder, der er godkendt af Kommissionen, at kun statistisk afprøvede metoder, der er baseret på fysisk måling af en eller flere dele af svinekroppen, kan godkendes, og at godkendelsen af klassificeringsmetoderne er betinget af overholdelsen af en maksimumstolerance for statistiske fejl ved bestemmelsen. Denne tolerance er fastsat i del A, punkt 1, andet afsnit, i bilag V til Kommissionens delegerede forordning (EU) 2017/1182 (2).
5.

MIRRI-ERIC skal udføre følgende aktiviteter: a. fremme juridisk beskyttet og forskriftsmæssig adgang til autentiske mikrobiologiske ressourcer og tilhørende data i mBRC'er for at opretholde en passende forsyning af biologisk materiale til forskersamfundet b. opbygge det kollaborative arbejdsmiljø (»Collaborative Working Environment«; CWE) og MIRRI-informationssystemet (MIRRI-IS) for at skabe et centralt adgangspunkt til mikrobiologiske ressourcer og de tilhørende data, avancerede mikrobiologiske tjenester, herunder digitale tjenester, samt ekspertplatforme og tekniske platforme c. sikre, at mBRC'erne supplerer hinanden, og at deres datatilbud er interoperable med henblik på driften af MIRRI-IS d. etablere og gennemføre kvalitetsstyring, herunder standardprocedurer, bedste praksis og anvendelse af hensigtsmæssige værktøjer, som kan forbedre kvaliteten af ressourcerne, deres tilknyttede data og de leverede tjenester e. etablere forbindelser med andre europæiske forskningsinfrastrukturer og relevante organisationer for at øge karakteriseringen af de genressourcer, der opbevares i MIRRI-ERIC, og øge mængden og kvaliteten af de oplysninger, der relaterer til forskningsinfrastrukturerne f. udføre matchning og pooling af forskning for offentlige og private institutioner og iværksætte fælles aktiviteter g. koordinere eksterne forskeres adgang til MIRRI-ERIC-partnernes materialer, ekspertise og videnskabelige faciliteter, som vil sætte dem i stand til at udføre forskning på stedet med mikrobielle genetiske ressourcer h. tilbyde uddannelse til mBRC-personale, studerende og brugere inden for mikrobiologi såsom taksonomi, identifikations- og konserveringsteknikker og inden for bioteknologi såsom bioprospektering, udnyttelse, stammeoptimering og fermentering i. udføre enhver anden tilknyttet aktivitet, der er nødvendig for at varetage opgaven.
(32)

EURANIMI og Airoldi hævdede også, at mange EU-producenter var tvunget til at undlade at udnytte al deres valsekapacitet på grund af manglen på primær aluminium. Denne mangel kan angiveligt delvis forklares ved faldet i produktionen af primær aluminium i EU på mere end 30 % siden 2000. Manglen vil yderligere begrænse EU-erhvervsgrenens kapacitet til at levere AFRP'er. EA forklarede imidlertid, at der ikke er nogen mangel på primær aluminium, og at EU-erhvervsgrenen selv er i stand til at få leverancer fra tredjelande. Dette blev bekræftet af, at importen af primær aluminium til EU steg i januar-april 2022 i forhold til januar-april 2021. Desuden bemærkede Kommissionen, at de globale lagre af primær aluminium i andet kvartal af 2022 udgjorde [9,2-10,7] mia. ton (15), hvilket var lavere end niveauet i 2020-2021 ([10,1-11,4 mia. ton i gennemsnit), men sammenligneligt med niveauet før covid-2019 [9,1-10,5] mia. ton i gennemsnit). De europæiske producenters lagre ([310 000-330 000] ton) i første kvartal af 2022 var også på linje med det seneste treårige gennemsnit ([320 000-340 000] ton for 2019-2021). Kommissionen konkluderede, at selv om der stadig er spændinger på flere råmaterialemarkeder, herunder for primær aluminium, er dette et globalt fænomen, der ikke specifikt er relateret til EU-markedet, og at der var forsyninger af primær aluminium til rådighed for EU-erhvervsgrenen, om end generelt til stigende priser. Påstanden om, at denne markedssituation ville begrænse EU-erhvervsgrenens evne til at producere, navnlig sammenlignet med dens kinesiske konkurrenter, blev derfor afvist.
(4)

Eftersom tilladelser udstedt inden for rammerne af Den Europæiske Transportministerkonferences multilaterale kvotesystem under Det Internationale Transportforum og eksisterende bilaterale aftaler med Republikken Moldova ikke muliggør den fleksibilitet, som er nødvendig for, at vejgodstransportoperatører fra Republikken Moldova kan øge og planlægge deres aktiviteter gennem og med Den Europæiske Union, er det altafgørende at liberalisere vejgodstransporten for bilateral transport og transit.
(5)

Ruslands angrebskrig mod Ukraine har gjort det umuligt for mange ukrainske førere at følge de administrative procedurer for førerdokumenter såsom ansøgninger om internationale kørekort eller udstedelse af nye dokumenter i tilfælde af mistede eller stjålne dokumenter. Det er derfor vigtigt at afhjælpe disse ekstraordinære omstændigheder ved at fastsætte specifikke foranstaltninger, som undtager førere fra kravet om at forevise et internationalt kørekort, anerkende de afgørelser, som Ukraine har truffet om forlængelse af den administrative gyldighed af førerdokumenter, og fremme udveksling af oplysninger mellem de to parters kompetente myndigheder med det formål at bekæmpe svig og forfalskning af førerdokumenter.
(1)

Den Europæiske Fond for Tilpasning til Globaliseringen for Afskedigede Arbejdstagere (EGF) har til formål at udvise solidaritet og fremme anstændig og bæredygtig beskæftigelse i Unionen ved at yde støtte til arbejdstagere, der er blevet afskediget, og selvstændige, hvis aktivitet er ophørt i tilfælde af større omstruktureringer, og hjælpe disse med at vende tilbage til anstændig og bæredygtig beskæftigelse så hurtigt som muligt.
(6)

Det er derfor hensigtsmæssigt at give de anmodende medlemsstater tilladelse til at indrømme fritagelse for importafgifter for varer, der importeres til de formål, der er beskrevet i artikel 74 i forordning (EF) nr. 1186/2009, og momsfritagelse for varer, der importeres til de formål, der er beskrevet i artikel 51 i direktiv 2009/132/EF af eller på vegne af statslige eller andre velgørende eller filantropiske organisationer, der er godkendt af de kompetente myndigheder i de anmodende medlemsstater. I betragtning af den ekstraordinære situation og behovet for at reagere hurtigt bør de anmodende medlemsstater gives tilladelse til at indrømme afgifts- og momsfritagelse for varer til humanitær bistand, der importeres til overgang med henblik på fri omsætning, også af statslige eller andre velgørende eller filantropiske organisationer, der er godkendt og udfører lignende aktiviteter i en anden anmodende medlemsstat, hvor varerne er bestemt til anvendelse. For at imødekomme medlemsstaternes anmodninger om at yde bistand til personer, der er forblevet i Ukraine og er alvorligt berørt af krigen, er det også nødvendigt at tillade overførsel af disse varer til ukrainske statslige eller andre velgørende eller filantropiske organisationer, der er godkendt af Ukraines kompetente myndigheder til gratis uddeling af varerne til personer i nød i Ukraine. Det er også hensigtsmæssigt at give de anmodende medlemsstater tilladelse til at indrømme fritagelse for importafgifter for varer, der importeres til de formål, der er beskrevet i artikel 74 i forordning (EF) nr. 1186/2009, og momsfritagelse for varer, der importeres til de formål, der er beskrevet i artikel 51 i direktiv 2009/132/EF, hvis de importeres med henblik på fri omsætning af eller på vegne af hjælpeenheder til dækning af deres behov i den tid, de yder katastrofehjælp til personer, der flygter fra krigen i Ukraine.
(1)

Ved forordning (EU) 2021/953 fastlægges en ramme for udstedelse, kontrol og accept af interoperable covid-19-vaccinations-, -test- og -restitutionscertifikater (EU's digitale covidcertifikat) med det formål at gøre det lettere for indehaverne at udøve deres ret til fri bevægelighed under covid-19-pandemien. Nævnte forordning bidrager også til at lette den gradvise ophævelse på en koordineret måde af de restriktioner for den frie bevægelighed, der i overensstemmelse med EU-retten er indført af medlemsstaterne med henblik på at begrænse spredningen af sars-CoV-2.
(4)

Republikken Korea meddelte også Kommissionen, at der på nuværende tidspunkt ingen covid-19-relaterede rejserestriktioner gælder for indrejse og ophold i Republikken Korea. Skulle det blive nødvendigt at genindføre rejserestriktioner, bekræfter Republikken Korea, at landet accepterer vaccinations- og testcertifikater, der udstedes af medlemsstaterne og EØS-lande i overensstemmelse med forordning (EU) 2021/953. Med hensyn til vaccinationscertifikaterne meddelte Republikken Korea Kommissionen, at certifikater for vacciner, der er godkendt i hele EU, kun vil blive accepteret, hvis vaccinen har afsluttet WHO's procedure for optagelse på listen over vacciner til anvendelse i nødsituationer. For så vidt angår anerkendelse af navnlig restitutionscertifikater bekræfter Korea, at i tilfælde af behov for at genindføre rejserestriktioner vil landet ikke anerkende dem.
(10)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (6). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af disse produkter, undtagen fødevarer, dog indeholde en klar angivelse af, at de ikke er beregnet til dyrkning.